கேள்வி: கொரிய விரிகுடா பற்றி தகவல் சொல்.
பதில்: கொரிய விரிகுடா (Korea Bay), சில நேரங்களில் மேற்கு கொரிய விரிகுடா (West Korea Bay) என அழைக்கப்படுவது மஞ்சள் கடலின் வடக்கு நீட்சிப்பகுதியில் உள்ள விரிகுடாவாகும். இந்த விரிகுடாவானது சீனா லியாவோனிங் மாகாணத்திற்கும் வடகொரியா வட பியோங்கான் மாகாணத்திற்கும் இடைப்பட்ட கடற்பகுதியாகும். இந்தப் பகுதியானது போகாய் கடலிலிருந்து தெற்கு முனையில் தாலியன் கொண்டுள்ள லியாவ்டாங் தீபகற்பத்தினால் பிரிக்கப்படுகிறது. சீனாவிற்கும் வட கொரியாவிற்கும் இடையே எல்லையாக அமைந்துள்ள யாலு அல்லது ஆம்னாக் ஆறானது சீனாவின் டாண்டாங்கிற்கும் மற்றும் வட கொரியாவின் சினுஜுவிற்கும் இடையில் கடலில் கலக்கிறது.